თემურ მაისურაძე

თემურ მაისურაძე (დ. 24 ივლისი, 1959, ასპინძა) — ქართველი ავიაციის ინჟინერი, ბიზნესის ადმინისტრირების დოქტორი, აღმოსავლეთ ევროპისათემურ მაისურაძე (პროფესორი) და გრიგოლ რობაქიძის უნივერსიტეტების პროფესორი.თემურ მაისურაძე გრიგოლ რობაქიძის უნივერსიტეტის საიტზე 

 ბიოგრაფია 
თემურ მაისურაძემ 1987 წელს დაამთავრა ნ. ჟუკოვსკის სახელობის აეროკოსმონავტიკის ხარკოვის უნივერსიტეტი (საავიაციო ინსტიტუტი) თვითმფრინავთმშენებლობის სპეციალობით.

1990 წელს დაამთავრა ქალაქ როსტოვის საკავშირო კვალიფიკაციის ინსტიტუტი. 2014 წელს დაამთავრა საქართველოს საპატრიარქოს წმიდა ანდრია პირველწოდებულის სახელობის ქართული უნივერსიტეტის ბიზნესის მართვის სკოლის დოქტორანტურა.  2012-2016 წლებში იყო  საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ბიძინა ივანიშვილი — ქართული ოცნება“, დარგობრივი ეკონომიკის და ეკონომიკური პოლიტიკი კომიტეტის თავმჯდომარის მოადგილე, კომიტეტთან არსებული საინოვაციო საბჭოს თავმჯდომარე, აგრარული კომიტეტის წევრი, პრემიერ-მინისტრთან არსებული კვლევებისა და ინოვაციების საბჭოს წევრი. სადოქტორო დისერტაცია დაიცვა 2014 წელს თემაზე: „უპირატესობის მენეჯმენტი“.ეკონომიკისა და ბიზნესის მართვის სკოლის დოქტორანტ თემურ მაისურაძის სადისერტაციო ნაშრომის დაცვა

თემურ მაისურაძე არის 4 სამეცნიერო ნაშრომის, მონოგრაფიის, 163 ნოვაციის და გამოგონების ავტორი (ნოვაციების და გამოგონებების 80 % დანერგილია. მათი უმრავლესობა გამოიყენებულია სამხედრო ავიაციაში). 1998-2000 წლებში მიწვეული იყო იორდანიაში, ერაყში და სამხრეთ აფრიკის რესპუბლიკაში. არის ასოციაციის „ევროპული გამოკვლევები საქართველოს ინოვაციური განვითარებისთვის“ ექსპერტი.https://www.inovdev.ge/?page=moremembers&id=233&lang=geo 1975 წლიდან 1990 წლამდე მუშაობდა თბილისის საავიაციაო საწარმოო გაერთიანებაში ამწყობი ზეინკლის პოზიციიდან წამყვანი კონსტრუქტორის პოზიციამდე შუალედური სწავლების პერიოდების გათვალისწინებით.

 ბიბლიოგრაფია 
 თემურ მაისურაძე, უპირატესობის მართვა, გამომცემლობა ნეკერი,  თბილისი 2016.  ISBN – 978-9941-457-34-0.
 თემურ მაისურაძე, ინოვაციური მართვის სისტემის წინააღმდეგობების კვლევის მეთოდები, „ჟურნალი ეკონომიკა“, 2014 №3-4, გვ.108-118.
 თემურ მაისურაძე, მართვის პრობლემების გადაჭრის პრინციპები, „ჟურნალი ეკონომიკა“, 2014 №1-2, გვ.38-44.
 თემურ მაისურაძე, ინოვაციური უპირატესობების ძირითადი განზომილებები „ჟურნალი ეკონომიკა“, 2014 №1-2, გვ.52-62.
 თ. მაისურაძე, ვ. სართანია, „ჟურნალი ეკონომიკა“, 2010 №1-2, გვ.142-147.

 რესურსები ინტერნეტში 

სქოლიო

კატეგორია:დაბადებული 24 ივლისი
კატეგორია:დაბადებული 1959
კატეგორია:ქართველი ინჟინრები
კატეგორია:ქართველი ფილოსოფოსები
კატეგორია:საქართველოს VIII მოწვევის პარლამენტის წევრები
კატეგორია:ასპინძაში დაბადებულები
თემურ